Yal amdan yeɛreḍ ad yexdem taywalt d wiyaḍ ama di tɣiwant-is tamutlayt ama d wid n berra. Amedya taɣult n tzenza, imi yettili lexsas deg yimawalen n tutlayin, amdan yesnulfuy-d irman dɣa tban-d tesniremt acu kan ɣas tella maca ur d-tufrar ara daxel n tesnilest, ur d-tban ara s wudem usnan ɣas ulama tekcem akk taɣulin am yidammen deg tfekka, syin akin tban-d nettat d tseknawalt gar tfurkac tineggura i d-ibanen deg tesnilest. Ihi tasniremt tella di yal taɣult yerna tettɛawan-itent akken ad d-ufrarent, ad uɣalent d tuzzigin.